Komission kertomus budjettivallan käyttäjälle dollari/euro -pariteetin muutosten vaikutuksista EMOTR:n tukiosaston menoihin - Varainhoitovuosi 1999 /* KOM/99/0591 lopull. */





KOMISSION KERTOMUS BUDJETTIVALLAN KÄYTTÄJÄLLE dollari/euro -pariteetin muutosten vaikutuksista EMOTR:n tukiosaston menoihin VARAINHOITOVUOSI 1999 KOMISSION KERTOMUS BUDJETTIVALLAN KÄYTTÄJÄLLE dollari/euro -pariteetin muutosten vaikutuksista EMOTR:n tukiosaston menoihin varainhoitovuonna 1999 I. JOHDANTO Dollarin arvo vaikuttaa merkittävästi EMOTR:n tukiosaston menoihin.Suureen osaan maataloustuotteiden vientituista (viljat, riisi ja sokeri) sekä eräisiin yhteisön sisäisiin tukiin (tärkkelyksen tuotantotuki, sokerin käyttötuki kemianteollisuudelle, puuvillan tuki) tarvittavat määrärahat määritetään euroina vahvistettujen yhteisön hintojen ja ennakoitujen dollareina ilmoitettujen maailmanmarkkinahintojen välisen eron perusteella. Vaikka muut tekijät säilyvät ennallaan, dollarin arvon vaihtelu suhteessa euroon muuttaa euroina ilmoitettujen yhteisön hintojen ja maailmanmarkkinahintojen välistä eroa ja sen vuoksi myös tuotantotukien ja vientitukien määrää. Dollarin arvon noustessa tämä ero pienenee ja menot laskevat; dollarin arvon lasku taas kasvattaa erotusta ja nostaa menoja. Eurooppa-neuvosto ilmoitti 11. ja 12. helmikuuta 1988 haluavansa ottaa pitämänsä kokouksen päätelmissä selvästi huomioon dollarin arvon muutoksen vaikutuksen maatalousmenoihin. Neuvosto hyväksyi tämän tavoitteen mukaisesti talousarviota koskevasta kurinalaisuudesta 24 päivänä kesäkuuta 1988 tehdyllä päätöksellä [1] järjestelmän, jossa säädetään 1 miljardin ecun suuruisen varauksen ottamisesta yhteisön talousarvioon: "väliaikaisesti dollarin ja ecun välisen markkinoilla todetun valuuttakurssin merkittävistä ja odottamattomista muutoksista suhteessa talousarviossa käytettyyn pariteettiin johtuvien vaikutusten kattamiseksi [2]." Viimeksi mainittu on yhtä suuri kuin varainhoitovuotta edeltävän vuoden kolmen ensimmäisen kuukauden keskimääräinen pariteetti. [1] EYVL L 185, 15.7.1988, s. 29. [2] Yhteisen rahan käyttöönoton jälkeen 1. tammikuuta 1999 lainsäädännössä esiintyvät viittaukset ecuun on korvattu viittauksilla euroon. Jos dollarin keskimääräinen arvo laskee edellisen vuoden 1. elokuuta ja kuluvan vuoden 31. heinäkuuta välisenä aikana suhteessa talousarvion pariteettiin, ylimääräiset budjettimenot rahoitetaan rahoitusvarauksen siirrolla. Dollarin arvon noustessa EMOTR:n tukiosaston toteutuneet säästöt siirretään vastaavasti rahoitusvaraukseen [3]. [3] Yhteen miljardiin ecuun asti varainhoitovuosi 1994 mukaan lukien ja 500 miljoonaa ecua vuodesta 1995. Rahoitusvaraus vaarantuu, kun kyseiset menot, tai tapauksesta riippuen, säästöt ovat suuremmat kuin omavastuu (400 miljoonaan ecuun asti varainhoitovuosi 1994 mukaan lukien). Siirron määrä kohdistuu myös siihen vaikutuksen osaan, joka ylittää kyseisen omavastuun. Eurooppa-neuvosto vahvisti Edinburghissa 11. ja 12. joulukuuta 1992 pidetyssä kokouksessa rahoitusvarauksen säilyttämisen ennallaan ajanjaksona 1993-1999 ja päätti lisäksi palauttaa sen määräksi 500 miljoonaa ecua vuodesta 1995 alkaen omavastuun muuttuessa 400 miljoonasta ecusta 200 miljoonaan ecuun. Lisäksi talousarviota koskevasta kurinalaisuudesta ja talousarviomenettelyn parantamisesta 29 päivänä lokakuuta 1993 tehdyssä Euroopan parlamentin, neuvoston ja komission välisessä sopimuksessa [4] määrätään, että rahoitusvarauksen tarkoituksena on kattaa dollarin pariteetin merkittävistä ja odottamattomista muutoksista suhteessa talousarviossa käytettyyn pariteettiin johtuvat, budjettimenoihin kohdistuvat vaikutukset. [4] EYVL L 331, 7.12.1993, s. 1. Ministerineuvosto hyväksyi 31 päivänä lokakuuta 1994 uuden talousarviota koskevasta kurinalaisuudesta tehdyn päätöksen [5], jossa otetaan huomioon Edinburghissa pidetyn Eurooppa-neuvoston kokouksen ja toimielinten välisen sopimuksen päätelmät. Dollarin kurssin huomioon ottamista koskevat määräykset esitetään kyseisen päätöksen 7-10 ja 12 artiklassa. [5] EYVL L 293, 12.11.1994, s. 14. Komissio esittää budjettivallan käyttäjälle mainitun päätöksen 9 artiklan mukaisesti tämän kertomuksen vaikutuksista, jotka kohdistuvat EMOTR:n tukiosaston vuoden 1999 menoihin ajanjaksolla 1.8.1998-31.7.1998 tapahtuneista dollarin ja euron keskimääräisen pariteetin muutoksista suhteessa talousarviossa käytettyyn pariteettiin. Tämä kertomus sisältää tietoja, joita voidaan käyttää arvioitaessa, pitäisikö näiden vaikutusten vuoksi ehdottaa siirtoa rahoitusvarauksesta tai rahoitusvaraukseen sekä arvioitaessa määrää, johon se kohdistuisi. II. DOLLARIN ARVON VAIKUTUS EMOTR:N TUKIOSASTON MENOIHIN VUONNA 1999 Dollarin/euron arvon muutosten vaikutusten arvioimiseksi varainhoitovuonna 1999 on 31 päivänä lokakuuta 1994 tehdyn neuvoston päätöksen 7 artiklan mukaisesti otettava huomioon 1.8.1998 ja 31.7.1999 välisenä aikana todetun dollarin pariteetin ja vuoden 1999 talousarviossa käytetyn pariteetin välinen ero. Varainhoitovuoden 1999 määrärahojen arvioimisessa käytetty pariteetti on 1 $ = 0, 92 EUR. Se vastaa neuvoston päätöksen mukaisesti kyseistä varainhoitovuotta edeltävän varainhoitovuoden kolmen ensimmäisen kuukauden pariteettia (vuoden 1998 tammi-, helmi- ja maaliskuu). Seuraavassa taulukossa esitetään viiteajanjakson aikana todetut pariteetin kuukausittaiset muutokset: >TAULUKON PAIKKA> 1 Elokuusta joulukuuhun on käytetty ecua. Dollarin pyöristetyn keskikurssin voidaan havaita olleen tarkasteluajankohtana $ 1 = 0,90 EUR eli 2,2% prosenttia vähemmän kuin talousarvion pariteetti. Tästä dollarin arvon alenemisesta aiheutui EMOTR:n tukiosastolle lisämenoja. Todettu keskikurssi, $ 1 = 0,90 ecua, vastaa päiväkurssien aritmeettista keskiarvoa kyseisen 12 kuukauden ajanjakson osalta. Tämän 12 kuukauden keskiarvon keskimääräinen kuukausikurssi vaihteli vuoden 1998 lokakuun vähimmäisarvon, 1 $ = 0,84 EUR, ja vuoden 1999 heinäkuun enimmäisarvon, 0,97 EUR, välillä. Dollarin arvon laskusta saatavien menojen arvioimiseksi asianmukaisesti tilanteessa, jossa erot suhteessa talousarvion pariteettiin ovat vaihtelevia, on tarpeen vahvistaa kyseisenä ajanjaksona painotettu dollarin keskikurssi niiden maataloustuotteiden osalta, joiden euroina ilmoitettuihin menoihin dollari vaikuttaa, ottaen huomioon vientitukea ja muuta yhteisön sisäistä tukea saavien vietyjen määrien kausivaihtelut. Tämän perusteella EMOTR:n tukiosaston dollarin arvon alenemisesta suhteessa talousarvion pariteettiin aiheutuvia lisämenoja koskeva arvio kohoaa varainhoitovuonna 1999 219 miljoonaan EUR. Kyseisiä menoja koskeva yksityiskohtainen laskelma esitetään liitteessä I ja se jakautuu luvuittain seuraavasti: B1-10: Peltokasvit (viljakasvit) 120 miljoonaa EUR B1-11: Sokeri 21 miljoonaa EUR B1-13: Puuvilla 62 miljoonaa EUR B1-18: Muut kasvintuotannon alat - Saaret ja syrjäiset alueet 4 miljoonaa EUR - Riisi p.m. B1-30: Tuotteet, jotka eivät kuuluu liitteeseen I (viljat, sokeri, riisi) 12 miljoonaa EUR ---------------------------------------------------------------------------------------------- YHTEENSÄ 219 miljoonaa EUR Muiden tuotannonalojen osalta ja erityisesti eläintuotteiden osalta on huomattava, että edellisen vuoden tapaan dollareina ilmoitettuja maailmanmarkkinahintoja ei otettu huomioon talousarviota laadittaessa. Tämän vuoksi ei ole tarpeen arvioida dollarin arvon muutosten vaikutuksia kyseisille tuotteille myönnettyihin vientitukiin. Dollarin arvon muutoksista aiheutuneet EMOTR:n tukiosaston lisämenot vuonna 1999 ovat 19 miljoonaa EUR suuremmat kuin 200 miljoonan EUR omavastuu. Lisämenot yhteensä: 219 miljoonaa EUR Omavastuu: 200 miljoonaa EUR ---------------------------------------------------------------------------------------------- Omavastuun ylittävät menot: 19 miljoonaa EUR 19 miljoonaa EUR on rahoitettava rahoitusvarauksesta 31 päivänä lokakuuta 1994 tehdyn päätöksen 10 artiklan mukaisesti. Ottaen huomioon mainitun päätöksen 12 artiklan 1 kohdan säännökset komissio on kuitenkin sitä mieltä, että dollarin arvon alenemisesta aiheutuvat lisämenot voidaan varainhoitovuoden 1999 kaikkien maatalousmenojen arvioidun toteutumisen perusteella rahoittaa kokonaisuudessaan EMOTR:n tukiosaston EMOTR:n tukiosaston B1-1-B1-5 lukuihin otetuista talousarviomäärärahoista. Näin ollen ei ole syytä turvautua varaukseen. LIITE - Dollarin arvon muutoksen vaikutus EMOTR:n tukiosaston menoihin: varainhoitovuosi 1999 >TAULUKON PAIKKA> Huom. Taulukon tietojen perusteella dollarin kurssin 10 prosentin lasku aiheuttaisi 472 miljoonan EUR suuruisen muutoksen. (1) Vähennetty viedyt verolliset ja nollatuen saaneet määrät. LIITETTÄ KOSKEVAT SELITTÄVÄT HUOMAUTUKSET Taulukkojen sarakkeessa a esitetään kaikki ne talousarvion kohdat, joihin dollarin arvon muutokset suhteessa talousarviossa käytettyyn pariteettiin vaikuttavat selvästi ja välittömästi. Sarakkeessa b ilmoitetaan kyseisenä ajankohtana arvioidut keskimääräiset maailmanmarkkinahinnat dollareina. Ne vastaavat joko yhteisön tuotteiden viennin yhteydessä toteutuneita keskimääräisiä myyntihintoja tai eri tukien laskemisessa käytettyjä hintoja. Nämä hinnat kerrotaan tarkistuskertoimella [sarake c], joka osoittaa tuen tai vientituen määrittämiseksi huomioon otetun maailmanmarkkinahinnan painoarvon. Esimerkiksi maissin maailmanmarkkinahinta vaikuttaa 1,6 kertaa tärkkelyksen tuotantotukeen. Korjauskertoimen korjatut keskimääräiset maailmanmarkkinakurssit dollareina esitetään sarakkeessa d. Sarakkeessa e esitetään dollarin/euron todetut keskimääräiset, suoraan tasapainotetut vaihtokurssit, joissa otetaan huomioon vientitukia tai yhteisön tukea saavien määrien kausivaihtelu. Sarakkeissa f ja g ilmoitetaan korjatut keskimääräiset maailmanmarkkinahinnat muutettuina euroiksi talousarvion vaihtokurssin, $ 1 = 0,92 EUR, ja sarakkeessa e ilmoitettujen, todettujen keskimääräisten tasapainotettujen vaihtokurssien avulla. Dollarin arvon laskun yksikkövaikutus ilmoitetaan euroina tonnilta sarakkeessa h. Kun kyseinen yksikkömäärä on kerrottu tukea ja/tai vientitukea kyseisenä aikana saaneilla arvioiduilla määrillä [sarake i], saadaan vaikutukset, jotka ilmoitetaan [sarakkeessa j] (miljoonaa vihreää euroa) ja [sarakkeessa l] (miljoonaa budjettieuroa).